Temeljem članka 95. Zakona o komunalnom gospodarstvu („Narodne novine“, broj 68/18, 110/18 i 32/20) i članka 32. Statuta Grada Skradina („Službeni vjesnik Šibensko-kninske županije“, broj 10/09, 5/13, 3/18 i 3/20), Gradsko vijeće Grada Skradina na 20. sjednici od 17. travnja 2020. godine, donosi

**ODLUKU**

o odgodi obveze plaćanja i otpisu komunalne naknade za nekretnine koje služe

u svrhu obavljanja poslovne djelatnosti za vrijeme trajanja mjera za suzbijanje

epidemije COVID-19 virusom

**Članak 1.**

 Poduzetnicima koji su obveznici plaćanja komunalne naknade za nekretnine koje služe u svrhu obavljanja poslovne djelatnosti, a kojima je poslovanje ograničeno ili ugroženo kao posljedica Odluke o mjerama ograničenja društvenih okupljanja, rada u trgovini, uslužnih djelatnosti i održavanja sportskih i kulturnih događanja Stožera civilne zaštite Republike Hrvatske („Narodne novine“, broj 32/20) od 19. ožujka 2020.godine, odgađa se plaćanje komunalne naknade za 5., 6. i 7. mjesec 2020. godine za godinu dana od dana nastanka obveze plaćanja.

 Poduzetnici kojima je poslovanje u potpunosti obustavljeno, prema Odluci iz prethodnog stavka ovog članka, izvršit će se otpis dugovanja po osnovi komunalne naknade za vrijeme trajanja mjera iz navedene Odluke, počevši od 1. svibnja 2020. godine.

 Za vrijeme trajanja mjere iz Odluke iz stavka 1. ovog članka neće se obračunavati zakonske zatezne kamate, niti će se donositi rješenja o prisilnoj naplati.

**Članak 2.**

 Ova Odluka stupa na snagu prvog dana od dana objave u „Službenom vjesniku Šibensko-kninske županije“.

**KLASA:363-03/20-01/2**

**Ur.broj: 2182/03-02-20-1**

**Skradin, 17. travnja 2020. god.**

**GRADSKO VIJEĆE**

**GRADA SKRADINA**

 **Predsjednica**

**Nadija Zorica, v.r.**